

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

Daugavpilī

**Pilsētas saimniecības un attīstības komitejas**

**un finanšu komitejas**

**APVIENOTĀS ĀRKĀRTAS SĒDES**

**PROTOKOLS**

2024.gada 11.oktobrī **Nr. 3**

Sēde sasaukta: plkst.11.00

Sēde sākas: plkst.11.00

Sēdes laikā tiek veikts audioieraksts

## Sēdi vada:

## Daugavpils valstspilsētas pašvaldības domes priekšsēdētājs Andrejs Elksniņš

**Sēdē piedalās komiteju locekļi:** Anatolijs Gržibovskis

Līvija Jankovska

Valērijs Kononovs

Nataļja Kožanova

Igors Prelatovs

Ivars Šķinčs

**Sēdē nepiedalās komiteju locekļi:** Igors Aleksejevs

Mihails Lavrenovs

Aleksejs Vasiļjevs

**Sēdē klātesošie:**

Daugavpils valstspilsētas pašvaldības administrācijas darbinieki - S.Šņepste, R.Golovans, E.Upeniece, N.Jefimovs, T.Volkova, V.Pavloviča, I.Šalkovskis

### **Sēdi protokolē:**

Daugavpils pašvaldības centrālās pārvaldes Administratīvā departamenta Lietvedības un saimnieciskā nodrošinājuma nodaļas Lietvedības pārzine – I.Prozore

Daugavpils pašvaldības centrālās pārvaldes Attīstības departamenta referente - E.Pūga

###### **Darba kārtība:**

1. Par Daugavpils valstspilsētas pašvaldības piederošo kapitāla daļu sabiedrībā ar ierobežotu atbildību “Daugavpils reģionālā slimnīca” nodošanu bez atlīdzības valsts īpašumā.

**1.**

**Par Daugavpils valstspilsētas pašvaldības piederošo kapitāla daļu**

**sabiedrībā ar ierobežotu atbildību “Daugavpils reģionālā slimnīca”**

**nodošanu bez atlīdzības valsts īpašumā**

Ziņo Daugavpils pašvaldības centrālās pārvaldes Juridiskā departamenta Kapitālsabiedrību pārraudzības nodaļas vadītājs N.Jefimovs.

A.Elksniņš sniedz komentāru par esošo situāciju un atbalsta Daugavpils valstspilsētas pašvaldības piederošo kapitāla daļu sabiedrībā ar ierobežotu atbildību “Daugavpils reģionālā slimnīca”, turpmāk – SIA “Daugavpils reģionālā slimnīca”, nodošanu bez atlīdzības valsts īpašumā.

I.Šķinčs jautā, pirmkārt par procentu sadalījumu – kāpēc tieši tāda proporcija, otrkārt, ko pašvaldībai dos līdzdalība 25 % apmērā, treškārt, vai šis procentu apmērs ir saskaņots ar citiem kapitāldaļu turētājiem?

A.Elksniņš skaidro, ka tā ir politiska vienošanās ar Veselības ministriju par procentuālo sadalījumu. Piemēram, Augšdaugavas novada pašvaldība plāno saglabāt 2%.

Notiek diskusija par procentuālo sadalījumu.

N.Jefimovs skaidro, ka lēmuma projekts ir sagatavots, neņemot vērā Augšdaugavas novada domes lēmumu, par ko tieši šobrīd tiek lemts arī Augšdaugavas novada domē.

Turpinās diskusija.

A.Elksniņš uzdod precizējošu jautājumu R.Golovanam.

R.Golovans informē, ka paralēli Daugavpils valstspilsētas pašvaldības domes komiteju sēdēm, notiek komiteju sēdes arī Augšdaugavas novadā. Nav zināms, kāds lēmums tiks pieņemts, bet iepriekš tika runāts, ka Augšdaugavas novads paturēs 2 % un valstij atdos 6 %.

Notiek diskusija.

A.Elksniņš papildina, ka šobrīd gan Daugavpils valstspilsētas pašvaldība, gan Augšdaugavas novada pašvaldība lemj par nosacītu proporcionālu daļu skaitu nodošanu valstij.

I.Šķinčs jautā, vai Rīgas Stradiņu universitāte tam piekrīt?

A.Elksniņš to apstiprina.

N.Jefimovs precizē, ka vēl būs jāsasauc dalībnieku sapulce, jo ir jāsaņem pārējo dalībnieku piekrišana daļu dāvināšanai.

A.Elksniņš papildina, ka šobrīd mums tas ir pamatlēmums, bet attiecībā uz visu procesu, tas ir starplēmums. Gala lēmums tiks pieņemts Ministru kabinetā.

I.Šķinčs jautā, ko pašvaldībai dod tie 25 %?

A.Elksniņš atbild, ka Komerclikuma izpratnē attiecībā uz SIA “Daugavpils reģionālā slimnīca” darbību, un it īpaši attiecībā uz publiskas kapitālsabiedrības pārvaldību procentu skaitam, nav nekādas nozīmes.

I.Prelatovs izsakās, ka iepriekš bija noteikts, ka lēmums ir jāpieņem vienbalsīgi. Kā būs šajā gadījumā?

A.Elksniņš atbild, ka šobrīd netiek skatīts jautājums par Statūtiem.

N.Jefimovs papildina, ka jautājums par Statūtiem tiks skatīts dalībnieku sapulcē, bet esošā Statūtu redakcija paliek bez izmaiņām. Tas nozīmē, ka gan pašvaldība ar 25 %, gan valsts ar 70 % ir vienlīdzīgā situācijā.

**A.Elksniņš aicina deputātus balsot par lēmuma projekta atbalstu un virzīt izskatīšanai** Daugavpils valstspilsētas pašvaldības domes **sēdē.**

Atklāti balsojot: „par” – 7 (A.Elksniņš, A.Gržibovskis, L.Jankovska, V.Kononovs, N.Kožanova, I.Prelatovs, I.Šķinčs), „pret” – nav, „atturas” – nav, **Apvienotā Pilsētas saimniecības un attīstības komiteja un Finanšu komiteja nolemj:**

atbalstīt lēmuma projektu “Par Daugavpils valstspilsētas pašvaldības domes 2024.gada 27.jūnija lēmuma Nr.360 „Par deleģēšanas līguma noslēgšanu ar sabiedrību ar ierobežotu atbildību „Daugavpils zobārstniecības poliklīnika”” atcelšanu un pilnvarojuma līguma noslēgšanu ar sabiedrību ar ierobežotu atbildību „Daugavpils zobārstniecības poliklīnika””.

Sēde beidzas: plkst. 11:16

Daugavpils valstspilsētas pašvaldības

domes priekšsēdētājs;

Finanšu komitejas priekšsēdētājs *(personiskais paraksts)* A.Elksniņš

Protokolistes *(personiskais paraksts)* I.Prozore

 *(personiskais paraksts)* E.Pūga